Feodosija
Feodosija (ukr. Феодо́сія, rus. Феодо́сия, gr. Θεοδοσία) – uostamiestis Krymo autonominėje respublikoje, Ukrainoje, Juodosios jūros pakrantėje. Feodosija yra kurortinis miestas, kurio aglomeracijoje, 2011 m. duomenimis, gyveno 105 264 žmonės. Mieste yra sanatorijų, poilsio namų ir kt. Be turizmo, ekonomika priklauso nuo agrikultūros, žuvininkystės ir pramonės. Kaip ir daugelis Krymo gyventojų, Feodosijoje gyvena rusai. Ukrainiečių kalba yra retai naudojama.